b'\n_START_ARTICLE_\nDaang Radyal Blg. 6\n_START_SECTION_\nKalye Legarda (Legarda Street)\n_START_PARAGRAPH_\nAy ang bahagi ng R-6 mula Kalye Nepomuceno hanggang Bulebar Magsaysay.\n_START_SECTION_\nBulebar Magsaysay (Magsaysay Boulevard)\n_START_PARAGRAPH_\nAy isang kilalang daan sa Santa Mesa, Maynila, na may anim hanggang walong linya. Nagsisimula ito sa sangandaan ng\xc2\xa0Abenida Lacson at nagtatapos ito sa mga hangganan ng Lungsod Quezon. Dati itong bahagi ng "Manila Provincial Road" at tinawag noon na "Santa Mesa Boulevard".\n_START_SECTION_\nBulebar Aurora (Aurora Boulevard)\n_START_PARAGRAPH_\nAy isang kilalang abenida na may apat hanggang anim na linya sa Lungsod Quezon at San Juan. Ito ang pangunahing bahagi ng Daang Radyal Blg. 6 ng Kamaynilaan na nagsisimula sa hangganan ng Maynila at Lungsod Quezon at nagtatapos sa sangandaan ng Abenida Katipunan ng C-5. Dati itong bahagi ng isang panlalawigang lansangan na kumokonekta ng Maynila sa Infanta ng Quezon (bilang Manila Provincial Road). Di-kinalaunan, ginawa itong pangunahing lansangan ng Kamaynilaan at binago ang ngalan bilang Bulebar Aurora, mula sa asawa ng dating pangulong Manuel L. Quezon.'